ભાજપના રાષ્ટ્રિય અધ્યક્ષ રાજનાથ સિંહે આજે બપોરે એક પત્રકાર પરિષદ યોજી હતી. જેમાં રાજનાથે ભાજપને જ્વલંત વિજ્ય અપાવવા બદલ દેશવાસીઓ અને પાર્ટીના નાના-મોટા તમામ કાર્યકર્તાઓનો આભાર માન્યો હતો. રાજનાથે કહ્યું હતું કે નરેન્દ્ર મોદીએ ભાજપની આ જીતમાં અથાગ મહેનત કરી છે. આ જીતથી અમે ખુશ છીએ. તેની સાથે જનતાએ આપેલી જવાબદારીનો અમને અહેસાસ પણ છે. હવે ભારતની સફળતાનો ઈતિહાસ લખવાનો સમય આવી પહોંચ્યો છે. અંતે તેમણે કાર્યકર્તાઓને સલાહ આપતા કહ્યું હતું કે જીતની ખુશીમાં તેઓ સંયમ વર્તે. કોઈ વ્યક્તિ વિષેશ કે પાર્ટી વિષે કોઈ પણ પ્રકારની ટિપ્પણી કરવાથી અને અવ્યવસ્થા ઉભી કરવાની બચે.